На основу члана 214а ст. 1. и 4. Закона о пловидби и лукама на унутрашњим водама („Службени гласник PC”, бр. 73/10, 121/12, 18/15, 96/15 - др. закон, 92/16, 104/16 - др. закон, 113/17 - др. закон, 41/18, 95/18 - др. закон, 37/19 - др. закон, 9/20 и 52/21) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

УРЕДБУ

О ИЗМЕНАМА УРЕДБЕ О УТВРЂИВАЊУ ЛУЧКОГ ПОДРУЧЈА ПРИСТАНИШТА

ЗА ПОСЕБНЕ НАМЕНЕ – МАРИНЕ У ГОЛУПЦУ

Члан 1.

У Уредби о утврђивању лучког подручја пристаништа за посебне намене – марине у Голупцу („Службени гласник РС”, број 104/20), члан 2. мења се и гласи:

„Члан 2.

Лучко подручје из члана 1. ове уредбе чине кат. парц. број 7360/4 уписана у Лист непокретности број 4877 КО Голубац, део кат. парц. број 6030/1 уписане у Лист непокретности број 2644 КО Голубац, део кат. парц. број 7360/1 уписане у Лист непокретности број 1247 КО Голубац и део кат. парц. број 7360/2 уписане у Лист непокретности број 4877 КО Голубац, укупне површине 2 hа 2 а 32 m².”

Члан 2.

У члану 4. после речи: „Графички приказ” додају се речи: „са координатним тачкама”.

Члан 3.

Графички приказ подручја који је одштампан уз Уредбу о утврђивању лучког подручја пристаништа за посебне намене – марине у Голупцу („Службени гласник РС”, број 104/20) и чини њен саставни део замењује се новим графичким приказом подручја са координатним тачкама, који је одштампан уз ову уредбу и чини њен саставни део.

Члан 4.

Ова уредба ступа на снагу осмог дана од дана објављивања у „Службеном гласнику Републике Србије.”

05 Број: 110-5354/2022

У Београду, 7. јула 2022. године

В Л А Д А

ПРЕДСЕДНИК

Ана Брнабић, с.р.

* Графички приказ подручја пристаништа за посебне намене – марине у Голупцу са координатним тачкама

